Diari Oficial de la Generalitat Valenciana


Sumari del DOGV 9569, del 05-04-2023 (2023/3117)

RESOLUCIÓ de 21 de març de 2023, de la directora general de l'Institut Valencià de Competitivitat Empresarial (IVACE), per la qual es convoca la provisió del lloc número 63 de la plantilla orgànica de l'IVACE, tècnic o tècnica mitjans, mitjançant un procediment de promoció interna, entre el personal laboral fix de l'IVACE, pel sistema de concurs oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3117


Data del document
:   21-03-2023

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * Institut Valencià de Competitivitat Empresarial
    * concurs administratiu

RESOLUCIÓ de 21 de març de 2023, de la directora general de l'Institut Valencià de Competitivitat Empresarial (IVACE), per la qual es convoca la provisió del lloc número 63 de la plantilla orgànica de l'IVACE, tècnic o tècnica mitjans, mitjançant un procediment de promoció interna, entre el personal laboral fix de l'IVACE, pel sistema de concurs oposició. [2023/3117]  
El lloc de tècnic/a mitjà número 63 de la plantilla orgànica de l'IVACE, adscrit al Servei Economicofinancer de l'Àrea de Suport de l'IVACE, es troba vacant des del 20 de novembre de 2022 per jubilació de la persona que l'ocupava, i resulta essencial la provisió d'aquest lloc pel seu caràcter crític per a l'organització en tant que les seues funcions estan relacionades amb la gestió econòmica del personal, l'import del qual en 2023 ascendeix a 12,6 milions d'euros, amb un màxim de llocs de plantilla, personal amb contractes formatius i persones becades pròxim a les 300 persones.  
L'article 8 lletra B del II conveni col·lectiu del personal laboral al servei de l'Administració de la Generalitat, estableix que «Adjudicades les places en la fase de cobertura interna es convocaran les places no cobertes per a la seua provisió mitjançant promoció interna amb les característiques i requisits que establirà cada convocatòria …//». La fase de cobertura interna va quedar deserta per Resolució de 13 de desembre de 2021, de la directora general de l'Institut Valencià de Competitivitat Empresarial (IVACE).  
Vist el que s'estableix en el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat.  
  
Per tot això, i en virtut de les facultats establides en l'article 8, lletra e) del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, prèvia negociació amb la representació social de les persones treballadores de l'IVACE, resolc:  
  
Primer  
Convocar la provisió del lloc número 63 de la plantilla orgànica de l'IVACE, mitjançant un procediment de promoció interna entre el personal laboral fix de l'IVACE pel sistema de concurs oposició.  
  
Segon  
Aprovar les bases de la convocatòria que figuren com a annex a la present resolució.  
  
Tercer  
Declarar la urgència en la tramitació de la convocatòria pels motius al·legats en els antecedents, i és imperiosa la necessitat de desenvolupar la tramitació de l'expedient en el menor temps possible, agilitzant les actuacions i reduint els terminis per a aconseguir l'adjudicació del lloc com més prompte siga possible.  
  
Quart  
Publicar la present resolució en el Diari Oficial de la Generalitat Valenciana (d'ara en avant DOGV) i en la intranet de l'IVACE, http://intranet.ivace.es/  
  
Contra la present resolució, que posa fi a la via administrativa, es podrà interposar, potestativament, recurs de reposició davant la directora general de l'IVACE, en el termini d'un mes comptat des de l'endemà de la publicació, o recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili corresponent, en el termini de dos mesos, a comptar de l'endemà de la seua publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
València, 21 de març de 2023.- La directora general de l'IVACE: Júlia Company Sanus.  
  
  
ANNEX  
  
Bases de la convocatòria per a la provisió del lloc número 63 de la plantilla orgànica de l'IVACE, mitjançant un procediment de promoció interna entre el personal laboral fix de l'IVACE pel sistema de concurs oposició  
  
1. Objecte de la convocatòria  
La present convocatòria té per objecte la selecció de personal mitjançant el sistema de promoció interna per concurs oposició per a cobrir el lloc número 63 de la plantilla orgànica de l'IVACE.  
  
2. Requisits que han de reunir les persones aspirants  
a) Tindre la condició de personal laboral fix de l'IVACE pertanyent al grup immediatament inferior al de la plaça objecte de convocatòria.  
  
b) Títol universitari oficial d'enginyeria tècnica, diplomatura universitària, títol d'arquitectura tècnica o equivalent o bé títol universitari oficial de grau que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
c) Posseir les capacitats i aptituds físiques i psíquiques que siguen necessàries per a l'acompliment de les funcions del lloc.  
d) No haver sigut separades mitjançant expedient disciplinari del servei de l'Administració de l'Estat o de l'Administració autonòmica o local, ni trobar-se inhabilitades per a l'exercici de funcions públiques.  
  
Per a l'admissió, les persones aspirants presentaran una declaració responsable en la qual manifesten que reuneixen tots i cadascun dels requisits exigits en les presents bases, referits sempre a la data d'expiració del termini de presentació de sol·licituds, havent d'acreditar-los posteriorment en el cas de ser seleccionades.  
  
3. Identificació i funcions  
- Número de lloc: 63.  
- Denominació: tècnic/a mitjà.  
- Grup professional: grup B.  
- Retribucions: 20 E037 (36.118,26 €).  
- Adscripció orgànica: Servei Economicofinancer. Àrea de Suport.  
  
- Funcions: programar, donar suport, col·laborar i participar activament en les tasques d'estudi, proposta, coordinació, gestió, control i assessorament pròpies de l'àrea en matèria de gestió econòmica del personal, per a garantir el funcionament intern i l'activitat desenvolupada per l'IVACE, conforme a la legalitat vigent, seguint criteris d'eficiència i eficàcia.  
Tasques específiques compreses en l'exercici del lloc:  
1. Capítol 1 de despeses de personal.  
Planificació i elaboració del projecte de pressupost anual.  
Seguiment, gestió, control i comptabilització del pressupost de despeses de capítol 1.  
2. Gestió de nòmines, assegurances socials i impostos.  
Les funcions del lloc respecte al servei extern de gestió de nòmines contractat, consistiran en la remissió mensual de tota la documentació necessària per a elaborar la nòmina, facilitar la informació que es precise per a la resolució de reclamacions i inspeccions, i especialment, la revisió exhaustiva i control de tots els treballs realitzats per l'empresa contractista en atenció al corresponent plec de condicions tècniques que regisca l'adjudicació.  
3. Presentació d'impostos davant l'Agència Estatal d'Administració Tributària (AEAT).  
4. Elaboració de les notes sobre temes de personal de la memòria dels comptes anuals i atenció a la Intervenció General i a la Sindicatura de Comptes en les seues auditories del capítol 1 de despeses de personal.  
5. Realitzar quants informes es precisen en el seu àmbit competencial, així com totes aquelles actuacions necessàries per a la consecució dels fins i objectius del lloc.  
La realització de les tasques descrites es durà a terme mitjançant l'ús d'aplicacions generals d'ofimàtica (Excel, Word, etc) a nivell intermedi i amb l'aplicació de la normativa laboral, tributària i de Seguretat Social, així com de la continguda en les vigents lleis de pressupostos d'incidència en la gestió econòmica de personal.  
  
4. Presentació de sol·licituds i admissió  
Les sol·licituds aniran dirigides al Servei de Recursos Humans i Serveis Generals de l'IVACE, i es podran presentar en el registre d'entrada de l'IVACE situat en carrer de la Democràcia, 77 -46762 València, en horari de 09.00 h a 14.00 h de dilluns a divendres, i en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.  
El termini de presentació de sol·licituds serà de vint dies hàbils, comptats a partir de l'endemà de la publicació de la convocatòria en el DOGV i en la Intranet de l'IVACE http://intranet.ivace.es/  
Qui desitge formar part en el procés de selecció haurà d'emplenar la sol·licitud que figura com a model en l'annex I de les presents bases i que es troba disponible en la intranet de l'IVACE, http://intranet.ivace.es/  
Finalitzat el termini de presentació de sol·licituds, i després de la comprovació del compliment dels requisits de participació, la direcció general de l'IVACE dictarà resolució que es publicarà en la intranet de l'IVACE que contindrà la relació provisional de persones admeses i excloses del procés de selecció.  
Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de cinc dies hàbils comptats a partir del següent al de la publicació de la citada relació provisional, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Conclòs el termini d'al·legacions i esmenes i resoltes les mateixes, s'elaborarà la relació definitiva la llista de persones admeses i excloses mitjançant resolució que es publicarà en la intranet de l'IVACE. En aquesta resolució s'establirà, la data, el lloc i l'hora de començament del primer exercici, així com, en el seu cas, l'ordre de crida d'aquelles.  
  
  
5. Proves selectives  
El procediment de selecció serà el de concurs oposició i constarà d'una fase d'oposició de caràcter obligatori i eliminatori i d'una fase de concurs, de caràcter obligatori. Sobre un total de 100 punts, la fase d'oposició tindrà una valoració de fins a 60 punts i la de concurs de fins a 40 punts.  
5.1. Fase d'oposició (60 punts)  
La puntuació a obtindre en aquesta fase constituirà el 60 % de la nota d'accés al lloc i consistirà en la realització de dues proves obligatòries, sent la primera d'elles eliminatòria respecte a la segona; aquesta última no tindrà caràcter eliminatori.  
Primera prova (40 punts): consistirà a contestar per escrit a un qüestionari de 40 preguntes, sobre matèries recollides en l'annex II, amb quatre respostes de les que només una d'elles serà la correcta. El temps de realització de l'exercici serà determinat prèviament per l'òrgan tècnic de selecció (d'ara en avant OTS) i en cap cas serà inferior a 60 segons per pregunta.  
Segona prova (20 punts): realització d'un exercici pràctic sobre alguna de les matèries inherents a les funcions del lloc. El temps de realització de l'exercici pràctic serà d'un mínim de 2 hores i màxim de 3 hores a determinar pel OTS.  
5.1.1 Desenvolupament de les proves selectives.  
El primer exercici no es realitzarà fins que haja transcorregut un mínim de seixanta dies naturals a comptar des del següent al de la data de la publicació de la present convocatòria en el DOGV i es realitzarà en el lloc, data i hora que s'establisca per part de l'OTS que es publicarà en la intranet de l'IVACE, amb una antelació mínima de quinze dies hàbils a la realització de la prova.  
El segon exercici se celebrarà quan siguen definitius els resultats de la primera prova i així ho establisca l'OTS mitjançant la seua publicació en la intranet de l'IVACE.  
5.1.2 Qualificació dels exercicis.  
La puntuació màxima a obtindre en la fase d'oposició serà de 60 punts.  
a) Primer exercici: la qualificació del primer exercici serà de 0 a 40 punts, sent necessari per a superar-lo obtindre un mínim de 20 punts.  
  
En cas de no superar aquest exercici, no es procedirà a la correcció del segon exercici.  
b) Segon exercici: l'exercici pràctic es qualificarà de 0 a 20 punts, sobre la base de la claredat i encert de la resposta donada per la persona aspirant al lloc.  
Per a superar la fase d'oposició serà necessari obtindre un mínim de 30 punts, que vindran determinats per la suma de les puntuacions parcials obtingudes en els exercicis citats.  
En finalitzar cadascun dels exercicis de l'oposició, l'OTS publicarà en la Intranet de l'IVACE, la relació de persones que han superat la prova amb expressió del seu nom i cognoms i puntuació obtinguda. S'entendrà que han superat la fase d'oposició, únicament aquelles persones aspirants que hagen obtingut la puntuació mínima exigida per a superar cadascun dels exercicis.  
5.2. Fase de Concurs (40 punts)  
Únicament podran participar en la fase de concurs les persones admeses que hagen superat la fase d'oposició i consistirà en la valoració de mèrits de les persones aspirants que s'efectuarà d'acord amb el barem que s'estableix en l'apartat 7 de la present convocatòria.  
  
Una vegada baremats els mèrits, es publicarà en la intranet de l'IVACE resolució de la direcció general de l'IVACE amb la relació provisional de les persones aspirants amb la puntuació obtinguda, desglossada en els diferents apartats del barem, concedint-los un termini de cinc dies hàbils perquè formulen les reclamacions que estimen pertinents.  
Resoltes les possibles al·legacions o reclamacions, es publicarà en la intranet de l'IVACE resolució de la direcció general amb la relació definitiva obtinguda per les persones aspirants amb la puntuació del barem.  
  
6. Resultat del procés de selecció  
La puntuació final del procés de selecció s'obtindrà sumant la puntuació obtinguda en la fase d'oposició i en la de concurs.  
Una vegada finalitzat el procés de selecció es publicarà en la intranet de l'IVACE una llista provisional de les persones aspirants amb la puntuació obtinguda, desglossada en els diferents apartats, concedint-se un termini de cinc dies hàbils perquè es formulen les reclamacions que s'estimen pertinents en relació amb el procés de selecció.  
L'OTS publicarà passat el termini anterior en la intranet de l'IVACE http://intranet.ivace.es/ la relació definitiva del resultat del procés de selecció per al seu ordre de puntuació total.  
Els casos d'empat que es produïsquen es dirimiran atenent, en primer lloc, a la major puntuació obtinguda en la fase d'oposició i si persistira l'empat, aquest es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats.  
En cas de persistir l'empat s'atendrà, en tercer lloc, a favor de la persona amb diversitat funcional i si l'empat es produeix entre aquestes persones es triarà a qui tinga acreditat un major percentatge de discapacitat.  
En cas de persistir l'empat es dirimirà, en quart lloc, si l'empat fora entre persones de diferent sexe, a favor de la dona en el cas que es trobe infrarepresentada, dins del col·lectiu de persones que formen part del grup professional convocat.  
Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, iniciant-se l'ordre per la lletra que resulte del sorteig previst en l'article 17.1 del Decret 3/2017, de 13 de gener, del Consell, pel qual s'aprova el Reglament de selecció provisió de llocs de treball i mobilitat del personal de la funció pública valenciana.  
  
7. Barem  
Solament podran participar en la fase de concurs les persones admeses que hagen superat la fase d'oposició. Els mèrits al·legats per les persones participants hauran d'haver sigut obtinguts o computats fins a la data de finalització del termini de presentació de sol·licituds.  
  
La puntuació en fase de concurs serà de 40 punts que es distribuiran de la següent manera:  
7.1. Experiència professional (màxim 30 punts)  
Es valorarà l'experiència professional de les persones aspirants d'acord amb el següent barem:  
a) 0,040 punts per cada mes complet de servei en actiu treballat en l'IVACE desenvolupant funcions relacionades amb les del mateix grup del lloc convocat.  
b) 0,030 punts per cada mes complet de servei en actiu en IVACE desenvolupant funcions relacionades amb altres grups diferents al del lloc convocat, en el mateix departament o servei al del lloc convocat.  
  
c) 0,025 punts per cada mes complet de servei en actiu en IVACE desenvolupant funcions relacionades amb altres grups diferents al del lloc convocat.  
d) 0,020 punts per cada mes complet de servei en actiu treballat en l'Administració de la Generalitat Valenciana, en altres administracions públiques o entitats de dret públic, o societats mercantils vinculades o dependents d'una administració pública, no contemplades en l'apartat anterior, desenvolupant funcions relacionades amb les del mateix grup del lloc convocat.  
e) 0,010 punts per mes complet de servei en actiu en fundacions públiques, en treballs per compte aliè, autònoms i professionals en llocs amb funcions equivalents amb les del lloc convocat.  
L'experiència professional s'acreditarà d'acord amb els següents criteris:  
- Els treballs per a administracions públiques s'acreditaran sempre mitjançant certificació oficial de l'òrgan competent.  
- Els treballs per compte aliè, mitjançant el contracte de treball i certificació de l'empresa de les funcions desenvolupades, quan aquestes no puguen deduir-se dels termes del contracte, sense que s'admeta contradicció entre tots dos documents. En tot cas, serà obligatòria la presentació del certificat de vida laboral que acredite haver cotitzat a la Seguretat Social durant tot el temps que s'al·legue.  
- Per al supòsit de professionals i autònoms, s'haurà d'aportar llicència fiscal o IAE, i certificació de col·legiació, quan siga procedent, així com certificat de vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'aportarà certificació oficial que acredite haver cotitzat en el règim especial o en la mutualitat corresponent. Per a evidenciar el desenvolupament d'activitats relacionades amb el lloc, s'haurà d'aportar certificat d'empreses a les quals s'haja prestat serveis o còpia de les factures emeses amb el concepte de la prestació del servei.  
7.2. Formació (màxim 10 punts)  
Aquest concepte es valorarà fins a un màxim de 10 punts, d'acord amb els següents criteris:  
7.2.1 Coneixement de valencià: màxim 3,5 punts.  
El coneixement del valencià es valorarà fins a un màxim de 3,5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, conforme a la següent escala:  
Elemental / B1: 1,5 punts  
Nivell B2: 2 punts  
Mitjà / C1: 2,5 punts  
Mitjà / C1 + Llenguatge administratiu o en mitjans de comunicació: 3 punts  
Superior / C2: 3,5 punts  
La valoració del coneixement de valencià s'efectuarà puntuant exclusivament el nivell més alt obtingut per damunt de l'exigit per a la plaça.  
7.2.2 Coneixement d'idiomes comunitaris: fins a un màxim de 2,5 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 2,5 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conforme a l'escala que es detalla en la taula adjunta al present punt. La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
  
7.2.3 Titulació acadèmica oficial: màxim 2 punts.  
Per la possessió d'altres títols acadèmics iguals o superiors a l'exigit en la convocatòria, excepte el requerit per al seu accés, a raó d'1 punt per títol, fins a un màxim de 2 punts.  
7.2.4 Cursos de formació i perfeccionament: màxim 2 punts.  
Cursos rebuts que hagen sigut convocats, gestionats o homologats per les administracions públiques, universitats o fundacions universitàries, instituts o escoles oficials, organitzacions sindicals, col·legis professionals i centres o organismes públics de formació, així com d'entitats de reconegut prestigi en la matèria impartida.  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part de pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb la següent escala:  
a) De 100 o més hores: 1,00 punts.  
b) De 75 o més hores: 0,75 punts.  
c) De 50 o més hores: 0,50 punts.  
d) De 25 o més hores: 0,25 punts.  
e) De 15 o més hores: 0,10 punts.  
  
8 Òrgan tècnic de selecció (OTS)  
8.1. L'OTS designat per a dur a terme el procés selectiu corresponent a la present convocatòria, estarà integrat per quatre persones que ostentaran la titularitat de la presidència, la secretaria i dues vocalies, el mateix nombre de persones suplents. Només un d'ells podrà ser personal al servei de l'entitat convocant i exercirà les funcions de secretària o secretari, amb veu però sense vot. Tot això a fi d'evitar conflictes d'interessos amb els i les aspirants, la resta del personal serà designat d'entre aquell personal de la Generalitat i el seu sector públic instrumental o d'altres administracions públiques que ocupen places els requisits de formació de les quals i funcions assignades siguen equivalents o similars a aquells establits per a la plaça objecte de la convocatòria.  
  
En tot cas, els membres de l'OTS no podran haver fet tasques de preparació d'aspirants en els cinc anys anteriors a la publicació de la corresponent convocatòria.  
El personal d'elecció o de designació política, el personal funcionari interí, el personal laboral no fix i el personal eventual no podran formar part dels òrgans de selecció.  
El nomenament de les persones que composen l'òrgan tècnic de selecció es realitzarà amb una antelació mínima d'un mes a la data de començament de les proves, mitjançant resolució de la direcció general de l'IVACE que es publicarà en el DOGV.  
Correspon a l'òrgan tècnic de selecció les funcions relatives a l'execució dels procediments selectius i l'avaluació de les proves i mèrits de les persones aspirants, tant en la fase d'oposició com en la fase del concurs, així com, en general, l'adopció de quantes mesures siga precises per al correcte desenvolupament de les proves selectives.  
  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es donen en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i altra normativa vigent.  
8.2. A l'efecte de gratificacions i indemnitzacions, l'OTS i el personal col·laborador, es regiran pel que es disposa en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris.  
  
9. Publicitat  
Totes les resolucions que es dicten per l'òrgan competent, així com els acords i/o notes informatives emesos per l'OTS, es publicaran en la intranet de l'IVACE.  
10. Recursos  
10.1. La present convocatòria i quants actes administratius es dicten en el desenvolupament del procés selectiu posen fi a la via administrativa. Contra aquests podrà interposar-se, potestativament, un recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, en el seu cas, de qualsevol altre que estimen procedent.  
10.2. Contra els acords i actes de tràmit de l'òrgan tècnic de selecció (OTS), si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se recurs d'alçada davant la directora general de l'IVACE, a partir de l'endemà de la publicació del corresponent acord, de conformitat amb el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
11. Nomenament  
Conclòs el procés de selecció, la direcció general de l'IVACE, dictarà resolució, procedint al nomenament de la persona aspirant que haja obtingut la millor puntuació resultant del procés de selecció, la qual es publicarà en el DOGV.  
  
12. Borsa d'ocupació  
Finalitzat el procés selectiu, es constituirà una borsa d'ocupació temporal, que es publicarà en la pàgina web de l'IVACE www.ivace.es, per a cobrir necessitats de contractació temporal integrada pels/les candidats/tes que hagen superat el primer examen de la fase d'oposició per ordre de puntuació.  
Aquesta borsa substituirà a qualsevol borsa anterior de la mateixa categoria.  
ANNEX II  
Temari  
  
Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), modificat per Decret 69/2014, de 16 de maig, Decret 101/2016 de 4 d'agost i Decret 110/2021, de 6 d'agost:  
  
- Text consolidat.  
  
Decret 42/2019, de 22 de març, del Consell, de regulació de les condicions de treball del personal funcionari de la Generalitat:  
- Reduccions de jornada (capítol II, article 7).  
- Permisos (capítol III).  
- Llicències (capítol IV).  
- Vacances (capítol V).  
  
Llei 53/1984, de 26 de desembre d'incompatibilitats del personal al servei de les administracions públiques:  
- Principis generals (capítol I, article 1r).  
- Àmbits d'aplicació (capítol II, article 2n).  
- Activitats públiques (capítol III, articles 3r a 10).  
  
Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors:  
- Contracte formatiu (títol I, capítol I, secció 4a, article 11).  
- Contracte a temps parcial i contracte de relleu (títol I, capítol I, secció 4a, article 12).  
- Període de prova (títol I, capítol II, secció 1a, article 14).  
- Duració del contracte de treball (títol I, capítol II, secció 1a, article 15).  
- Comités d'empresa (títol II, capítol I, secció 1a, article 63).  
- Drets d'informació i consultes i competència (títol II, capítol I, secció 1a, article 64).  
- Clàusules dels convenis col·lectius referides al compliment de l'edat ordinària de jubilació (disposició addicional dècima).  
  
Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic:  
  
- Drets individuals (títol III, capítol I, article 14)  
- Deures dels empleats públics. Codi de conducta. (títol III, capítol VI, article 52).  
- Principis ètics (títol III, capítol VI, article 53)  
- Principis de conducta (títol III, capítol VI, article 54)  
  
Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions:  
- Elaboració del pressupost (títol II, capítol III, secció 2a).  
- Els crèdits i les seues modificacions (títol II, capítol IV, secció 1a, articles 39 al 41).  
- Gestió pressupostària (títol II, capítol VI, articles 56 al 62).  
  
Llei 9/2022, de 30 de desembre, de pressupostos de la Generalitat per a l'exercici 2023:  
- Despeses de personal: delimitació de l'àmbit subjectiu i règim retributiu d'aplicació al mateix (títol III, capítol I, articles 27, 28, 30, 31, 34, 35 i 37).  
- Altres normes en matèria de despeses de personal (títol III, capítol II, articles 38, 39 i 43).  
  
Reial decret legislatiu 8/2015, de 30 d'octubre, pel qual s'aprova el text refós de la Llei general de la seguretat social:  
- Inscripció d'empreses i afiliació de treballadors (títol II, capítol II, secció 1a).  
- Cotització. Disposicions generals (títol II, capítol II, secció 2a, subsecció 1a).  
- Recaptació (títol II, capítol II, secció 3a).  
- Incapacitat temporal (títol II, capítol V).  
- Jubilació en la seua modalitat contributiva (títol II, capítol XIII, articles 204 a 208, 213 i 215).  
  
Reial decret 439/2007, de 30 de març, pel qual s'aprova el Reglament de l'Impost sobre la Renda de les Persones Físiques i es modifica el Reglament de Plans i Fons de Pensions, aprovat per Reial decret 304/2004, de 20 de febrer:  
- Retencions i ingressos a compte. Normes generals (títol VII, capítol I).  
- Càlcul de les retencions. Rendiments del treball (títol VII, capítol II, secció 1a, articles 80 a 84, 87 i 88).  
- Obligacions del retenidor i de l'obligat a ingressar a compte (títol VII, capítol IV).